**ОБЩИНСКА ИЗБИРАТЕЛНА КОМИСИЯ – КРУМОВГРАД**

**Ул. „Трети март“ № 3, тел. 03641/20-19, факс 03641/70-24,oik0915@cik.bg**

**П Р О Т О К О Л № 3**

Днес 09.09.2019 г. от 17:30 часа се проведе заседание на общинската избирателна комисия, на което присъстваха следните лица: председател – Таня Йоскова Кафадарова, зам.-председател – Атанас Славчев Тюрдиев, зам.-председател – Златка Славчева Петкова, секретар – Лейла Юмер Караибрям и членовете Иван Симеонов Иванов, Валери Тодоров Вълчев, Момчил Александров Карамфилов, Обретко Самуилов Самуилов, Радка Петрова Костова, Анастасия Чавдарова Хаджиева-Цолова, Юлиян Данаилов Петлев.

Отсъстваха: Христо Гинев Харитев, член – по уважителни причини и Динко Иванов Дяков, член – по неуважителни причини.

Заседанието протече при следния

**Д Н Е В Е Н Р Е Д:**

1. Определяне броя на мандатите за общински съветници при произвеждане на изборите за общински съветници и за кметове на 27 октомври 2019 г.

Председателят на комисията Таня Кафадарова запозна членовете на ОИК с решение № 944-МИ от 03.09.2019 г. на ЦИК, според което в срок до 11.09.2019 г. ОИК да определи с решение броя на мандатите за общински съветници при произвеждане на изборите за общински съветници и за кметове на 27.10.2019 г.

Броят на мандатите за общински съветници се определя в зависимост от броя на населението на общината към 16.07.2019 г. и съгласно чл.19 от Закона за местното самоуправление и местна администрация, както следва:

* При население на общината до 50 000 души - 29 съветници

От справката на ТЗ „ГРАО“ гр. Кърджали за населението на общината, предоставена от Общинска администрация Крумовград с писмо с изх. № 37-00-30/05.09.2019 г., постъпило в ОИК с вх.№ 2/05.09.2019 г. се установява, че населението на община Крумовград към 16.07.2019 г. е 45 416 души.

Следователно броят на мандатите за общински съветници ще бъде 29.

На основание чл. 87, ал.1, т.1 от Изборния кодекс, в изпълнение на Решение № 944-МИ от 03.09.2019 г. на ЦИК и във връзка с чл.13 и чл.19 от Закона за местното самоуправление и местната администрация,

Общинската избирателна комисия взе следното

**РЕШЕНИЕ № 3**

Определя 29 броя мандати за общински съветници при произвеждане на изборите за общински съветници и за кметове на 27 октомври 2019 г. за община Крумовград.

Гласували **11** членове на ОИК: **за – 11** (Таня Йоскова Кафадарова, Атанас Славчев Тюрдиев, Златка Славчева Петкова, Лейла Юмер Караибрям, Иван Симеонов Иванов, Валери Тодоров Вълчев, Момчил Александров Карамфилов, Обретко Самуилов Самуилов, Радка Петрова Костова, Анастасия Чавдарова Хаджиева-Цолова, Юлиян Данаилов Петлев); **против - няма**

Решението на ОИК може да се оспорва в тридневен срок от обявяването му пред Централната избирателна комисия по реда на чл. 88,ал. 1 от Изборния кодекс**.**

Председател ОИК:………….

/Таня Кафадарова/

Секретар ОИК:…………………

/Лейла Караибрям/